Document ID: 32002D0671

Kommissionens beslutning
af 20. august 2002
om ændring af beslutning 97/569/EF med henblik på indsættelse af en rumænsk virksomhed, der producerer kødprodukter af vildtlevende vildt
(meddelt under nummer K(2002) 3102)
(EØS-relevant tekst)
(2002/671/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr(1), senest ændret ved beslutning 2001/4/EF(2), særlig artikel 2, stk. 1, og
ud fra følgende betragtninger:
(1) Der er opstillet midlertidige lister over tredjelandsvirksomheder, hvorfra medlemsstaterne tillader indførsel af kødprodukter, ved Kommissionens beslutning 97/569/EF(3), senest ændret ved beslutning 2002/74/EF(4).
(2) Kommissionen har fra Rumænien modtaget nærmere oplysninger om en virksomhed, der producerer kødprodukter af vildtlevende vildt, med garantier for, at den fuldt ud opfylder de relevante EF-sundhedskrav, og at dens eksport til EF vil blive suspenderet, hvis den ikke længere opfylder kravene.
(3) Der kan derfor udarbejdes en midlertidig liste for Rumænien over virksomheder, der producerer kødprodukter af vildtlevende vildt, og der bør foretages ændring i beslutning 97/569/EF.
(4) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Teksten i bilaget til nærværende beslutning indsættes i bilaget til beslutning 97/569/EF.
Artikel 2
Denne beslutning er rettet til medlemsstaterne.
Udfærdiget i Bruxelles, den 20. august 2002.

Labels: 17
5
0
3
18